***Sounds That Can't Be Made*** — ბრიტანული ნეო-პროგრესული როკ-ჯგუფ Marillion-ის მეჩვიდმეტე სტუდიური ალბომი. იგი გამოიცა 2012 წლის 15 სექტემბერს. ჯგუფი მასზე 2011-2012 წლებში მუშაობდა. ამ ალბომის სიმღერა Power YouTube-ზე პრომოკამპანიის ფარგლებში, 2012 წლის 17 ივლისს გამოიცა.

ისტორია
-------

2010 წელს ჯგუფისგან ცნობილი გახდა, რომ ახალი ალბომი მხოლოდ 2011 წლის ბოლოს ან 2012 წლის დასაწყისში გამოვიდოდა. ივნისში სტივ ჰოგართმა გამოაქვეყნა განცხადება:

|  |  |
| --- | --- |
| ვიკიციტატა | „ვიწყებთ მუშაობას სტუდიაში. სამუშაო დღის პირველ ნახევარ საათს ვხარჯავთ იმპროვიზაციებზე, შემდეგ წინა იმპროვიზაციებიდან ყველაზე საინტერესო ნაწყვეტებს ვიღებთ და მათ არანჟირებაზე ვმუშაობთ. ასე რომ იწყება ყველაზე საინტერესო ეტაპი, როდესაც სიმღერები იქმნება. თუმცა, ამჟამად კონკრეტულ რამეზე საუბარი რთულია." |
|  |  |

იმავე თვეში ჯგუფის მენეჯერმა, ლუსი ჯორდაქმა Facebook-ის გვერდზე გამოაქვეყნა გზავნილი, რომ იგი სტუდიაში იმყოფებოდა და ჯგუფის ახალ სიმღერებს უსმენდა. მისი თქმით, ალბომი გამაოგნებელი იქნებოდა. ალბომმა თავდაპირველად კოდური სათაური *ProjectM17* შეიძინა. ცნობილი გახდა, რომ ჯგუფი აპირებდა ალბომის მხარდასაჭერ ტურნეს გამართვას. ლუსი ჯორდაქმა დაიწყო ახალი ალბომისა და ჯგუფის მარკეტინგული სტრატეგიის შემუშავება. Yahoo-ზე შეიქმნა დახურული ჯგუფი სახელით *ProjectM17*.

2011 წლის ივლისში მარკ კელიმ განაცხადა, რომ ჯგუფი მუშაობდა ახალ სიმღერაზე „Power". იგი იწერებოდა ალბომისთვის Radiation, თუმცა დასრულებული არ იქნა. მისი შეტანა დაგეგმილი იყო ალბომში Marbles, მაგრამ ის ჰგავდა სიმღერას „Invisible Man", რის გამოც ამჯერადაც გადაიფიქრეს. ცნობილი იყო, რომ ორიგინალური სახე შეინარჩუნა მისმა ტექსტმა და არა მუსიკამ. იმავე ჯგუფი იწერებოდა პიტერ გებრიელის სტუდიაში Real World. 2012 წლის თებერვალში ცნობილი იყო, რომ მათ დაასრულეს მუშაობა 8 სიმღერაზე და აქედან ერთ-ერთი იყო ეპიკური ხასიათის კომპოზიცია. ჯგუფის თქმით, ალბომი არ ჰგავდა არც ერთ წინა დისკს.

მარტში დაიწყო ალბომზე წინასწარი შეკვეთების მიღება. 2012 წლის 31 მაისამდე გაკეთებული შეკვეთის ავტორი მონაწილეობდა ვიქტორინაში, რომლის პრიზებს შორის იყო მომავალი ტურნეს ერთ-ერთი კონცერტის სრული საშვი, ჯგუფისგან პერსონალური სატელეფონო ზარი, რეპეტიციაზე დასწრება, პირადი მადლობა ალბომის ბუკლეტში და პირადი ვიდეოგზავნილი ჯგუფისგან.

2012 წლის მარტში ჰოგართი საკუთარ ბლოგში ასევე წერდა, რომ ჯგუფმა დაიწყო საფონო მუსიკის ჩაწერა. ცნობილი გახდა კიდევ ერთი სიმღერის სათაური - The Sky Above the Rain. აპრილში ცნობილი გახდა ალბომის სათაური - Sounds That Can't Be Made (ქართ. ხმები, რომელთა შექმნა შეუძლებელია). 2012 წლის ზაფხულისათვის დაიგეგმა ალბომის ორი გამოცემა - სტანდარტული და 128 გვერდიანი ბუკლეტისა და დამატებითი DVD-ს მქონე ვერსია. მაისში ასევე ცნობილი გახდა, რომ ალბომში შეტანილი იქნებოდა 8-9 სიმღერა, რომელთა შორის ერთ-ერთს, ისევე, როგორც ალბომს, Sounds that Can't be Made ეწოდებოდა. 17 ივლისს ჯგუფმა YouTube-ის არხზე გამოაქვეყნა ახალი სიმღერა „Power".ივნისში დაიწყო ჯგუფის ამერიკული ტურნე. Marillion-მა ამ კონცერტებზე პირველად შეასრულა „Power"  და „Lucky Man".

2012 წლის 9 აგვისტოს YouTube-ის არხზე ჯგუფმა გამოაქვეყნა ვიდეორგოლი ალბომის სიმღერების მიმოხილვით და სიმღერების ნაწყვეტებით. 4 სექტემბერს მოსასმენად გამოქვეყნდა სიმღერის Gaza სრული ვერსია.

სიმღერების სია
--------------

ყველა სიმღერის ავტორია Marillion, გარდა სიმღერისა „Pour My Love" (ტექსტი - ჯონ ჰელმერი)

| # | სახელწოდება | ტექსტი | ხანგრძლივობა |
| --- | --- | --- | --- |
| 1. | „Gaza" |   | 17:31 |
| 2. | „Sounds That Can't Be Made" |   | 7:16 |
| 3. | „Pour My Love" | ჰოგართი, ჰელმერი | 6:02 |
| 4. | „Power" |   | 6:07 |
| 5. | „Montréal" |   | 14:04 |
| 6. | „Invisible Ink" |   | 5:47 |
| 7. | „Lucky Man" |   | 6:58 |
| 8. | „The Sky Above the Rain" |   | 10:34 |
| **საერთო ხანგრძლივობა:** | **74:19** |

სიმღერების შესახებ
------------------

* **Sounds That Can't Be Made** - სტივ ჰოგართის კომენტარი:

|  |  |
| --- | --- |
| ვიკიციტატა | „ეს სიმღერა იმის შესახებ არის, თუ როგორ ჟღერს მუსიკაში ადამიანში. ისეთ დონეზე, რომ თავად არც ესმის. ეს არის რწმენისა და მშვენიერების თემის განვითარება, ისევე როგორც მათი გამოხატვის გზებისა. დიდი ხანია, რაც მაინტერესებდა იგი. სიმღერაში არის სტრიქონი „გადაადგილების გარეშე გავლა შეგვიძლია". ის სწორედ ამ იდეის განვითარებაა." |
|  |  |

ყდა
---

2012 წლის მაისში ჯგუფმა თავის ოფიციალურ Facebook გვერდზე გამოაქვეყნა ალბომის ყდა. იგი ეკუთვნის საიმონ უორდს, რომელიც აფორმებდა Marillion-ის რამდენიმე წინა DVD-ს და საკონცერტო ალბომებს. საგულისხმოა, რომ უორდის გარდა, გარეკანის დიზაინში გამოყენებული ანტონიო სეიხასის (ალბომის Happiness Is the Road დიზაინი) და ენდი რაიტის გრაფიკული ნამუშევრები.

პერსონალი
---------

* სტივ ჰოგართი – ვოკალი
* მარკ კელი - კლავიშებიანი საკრავები
* იენ მოსლი - დასარტყმელი საკრავები
* სტივ როზერი - გიტარები
* პიტ ტრევავასი - ბას გიტარა

რესურსები ინტერნეტში
--------------------

* ინფორმაცია ჯგუფის ოფიციალურ საიტზე დაარქივებული 2012-06-06 საიტზე Wayback Machine.

სქოლიო
------

1. ↑
2. ↑  *ახალი სიმღერა Power*
3. ↑
4. ↑  *The Cover has been designed by Simon Ward*

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
Marillion |
| --- |
|  |
| 
* **სტივ როზერი**
* **მარკ კელი**
* **პიტ ტრევავასი**
* **იენ მოსლი**
* **სტივ „h" ჰოგართი**

* მიკ პოინტერი
* ფიში
* ჯონათან მუვერი
* ბრაიან ჯელიმენი
* დაგ ირვინი
* დიზ მინიტი
 |
|  |
| სტუდიურიალბომები | 
* *Script for a Jester's Tear*
* *Fugazi*
* *Misplaced Childhood*
* *Clutching at Straws*
* *Seasons End*
* *Holidays in Eden*
* *Brave*
* *Afraid of Sunlight*
* *This Strange Engine*
* *Radiation*
* *marillion.com*
* *Anoraknophobia*
* *Marbles*
* *Somewhere Else*
* *Happiness Is the Road*
* *Less Is More*
* *Sounds That Can't Be Made*
* *Fuck Everyone and Run (F E A R)*
* *An Hour Before It's Dark*
 |
|  |
| კომპილაციები | 
* *Brief Encounter*
* *B'Sides Themselves*
* *A Singles Collection*
* *The Best Of Both Worlds*
* *The Best of Marillion*
* *The Singles '82–88'*
* *With Friends from the Orchestra*
 |
|  |
| საკონცერტოალბომები | 
* *Real to Reel*
* *The Thieving Magpie*
* *Made Again*
* *Anorak in the UK*
* *Marbles Live*
* *Early Stages*
* *Live from Loreley*
* *Recital of the Script*
 |
|  |
| სინგლები | 
* „Market Square Heroes"
* „He Knows You Know"
* „Garden Party"
* „Punch & Judy"
* „Assassing"
* „Kayleigh"
* „Lavender"
* „Heart Of Lothian"
* „Lady Nina"
* „Incommunicado"
* „Sugar Mice"
* „Warm Wet Circles"
* „Freaks"
* „Hooks In You"
* „The Uninvited Guest"
* „Easter"
* „Cover My Eyes"
* „No One Can"
* „Dry Land"
* „Sympathy"
* „The Great Escape"
* „The Hollow Man"
* „Alone Again In The Lap Of Luxury"
* „Beautiful"
* „Man Of A Thousand Faces"
* „Eighty Days"
* „These Chains"
* „Rich"
* „Between You and Me/Map of the World"
* „You're Gone"
* „Don't Hurt Yourself"
* „The Damage"
* „Thankyou Whoever You Are/Most Toys"
* „The New Kings"
* „Living in F E A R"
 |
|  |
| დაკავშირებული | 
* დისკოგრაფია
* *გულადი (ფილმი)*
* ჯონ ჰელმერი
* მარკ უილკინსონი
* კრაუდფანდინგი
* ფანების დაფინანსებული მუსიკა
 |

 |